Datum: 1. 10. 2019

Številka: PO-29/2019

**Vabljeni na**

**ETNOLOŠKI VEČER**

**v torek, 22. oktobra 2019, ob 18.00**

**v Upravni hiši Slovenskega etnografskega muzeja v Ljubljani**

**Pogovor z Joejem Valenčičem, ameriškim Slovencem iz Clevelanda, predavateljem, zgodovinarjem, filmskim ustvarjalcem, raziskovalcem in poznavalcem naših izseljencev v Ameriki, ob 44-letnici delovanja Slovenskega etnološkega društva.**

Slovensko etnološko društvo vabi na pogovor z Joejem Valenčičem, zelo dejavnim članom slovenske skupnosti v Clevelandu.

Joe Valenčič kot zelo aktiven član slovenske skupnosti v Clevelandu tudi predava in snema dokumentarne filme. Z režiserjem Damjanom Kozoletom sta leta 2009 posnela dokumentarni film o Bogdanu Gromu, tržaškem slikarju v ZDA, z Dušanom Moravcem pa Polka film (2010), dokumentarni film o slovenski glasbi v Ameriki.

Poznavalec glasbenega izročila slovenskih izseljencev na ameriških tleh je tudi eden od ustanoviteljev muzeja clevelandske polke (National Cleveland-Style Polka Hall of Fame and Museum). V njem hranijo zbirko izvirnih dokumentov o nastanku in razvoju tamkajšnje polke.

Etnološki večer z Joejem Valenčičem bo vodila doc. dr. Rebeka Kunej.

**Prijazno vabljeni!**  Predsednica SED

Alenka Černelič Krošelj, l. r.